[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од изјавена од Е. А., поднесена против Општина Тетово, по предметот Барање за пристап до информации од јавен карактер, на 01.10.2026година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Е. А., поднесена против Општина Тетово, по предметот Барање за пристап до информации од јавен карактер, заведена во Агенцијата под бр.08-317 на 18.08.2026 година, поради тоа што Жалбата се смета за повлечена.

О Б Р А З Л О Ж Е Н И Е

Е. А, како што е наведено во Жалбата, на 25.08.2026 година поднел Барање за пристап до информации од јавен карактер до Општина Тетово, со кое побарал да му се достави електронски запис од следната  информација: 
1. „ Копија од барањето бр. 03-547/1, како и документацијата врз основа на која е започната постапката за сечење.
2. Копија од стручното мислење и информации за начинот на кој е проценета состојбата и ризичноста на дрвото, вклучително и фотографска документацијаи конкретни констатации направени на терен во врска со евентуалната штета.
3. Копија од решението за сечење на дрвото, предвидени со член 29 од Законот за урбано зеленило , со неговиот број и датум.
4. Копија од налогот/овластувањето со кое јавното претпријатие или на друг субјект му е доверено извршувањето на сечењето, како и датумот на налогот и датумот кога е извршено сечењето.
5. Информација дали пред донесувањето на одлуката биле разгледани алтернативни мерки наместо целосно сечење, како што се професионално кастрење, намалување на круната, отстранување на опасните гранки, санирање или мониторинг и, доколку биле разгледани, причините поради кои не биле применети.
6. Информација дали дрвото претходно било обележано, согласнопостапката утврдена со закон.
7. Информација за компензациските мерки и замена на дрвото: со какво дрво ќе биде заменето, од кој вид, на која локација, во кој рок и кој ќе биде одговорен за неговото засадување и одржување.
8. Информација ако дрвото било регистрирано во Зелен Катастра на Општина Тетово‘‘.
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-317 на 18.09.2026 година. 
Агенцијата по електронски пат, со допис бр.08-317 од 21.09.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
На 29.09.2026 година Имателот на информации до Агенцијата достави Одговор на барање број 19-10558/5 од 28.09.2026 година, во кој наведува дека „... Врз основа на информациите добиени од надлежниот сектор во Општина Тетово, одговориме на барањето на странката... Во прилог, одговор на барање и копија од стручно мислење...‘‘.
На 30.09.2026 година, Агенцијата до барателот ја препрати произнесувањето по Жалба заведена под број 08-317 од 18.09.2026 година, и побара од барателот да се произнесе во врска со добиениот одговор.

		На 01.010.2026 година, Барателот на информации достави електронски допис со кој ја извести Агенцијата дека ја повлекува предметната Жалба.

	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


						Директор,
					         Петар Гајдов

